ru cs tt ky ky ky ky ky ky ky ky ky ky ky ky ky tt ky ky ky ky ky ky ky ky ky ky ky ky tt ru ky ky ru ru ru ru ky ky ky ky ky ky ru ru ru ru ru ky en ru
"Асман пресс", 09.04.09 - 2-бет: •
А. Мадумаров алдамчылык үчүн айыпталууда
Ош шаардык милициясынын башчысынын орун басары Памирбек Асановдун маалымдашында, Ош шаарынын тургуну Абдимажит Мадумаров 2006-жылы "Керме-Тоо" акционердик коомунун төрагасы Жусуп Шабыевдин ишенимине кирип, эсебине беш күндө 800 миң сом акча котором деп убада кылып келишим түзүп, ишкананы өзүнө документтештирип алган да, кийин Марифат Мергенбаева аттуу жаранга 200 миң сомго баалап сатып жиберген. Учурда айыпталуучунун башкоргоо чарасы өзгөртүлүп, тергөө абагына которулду.
Маданият министрлигинде басма үйү ачылды
Басма үйүнүн ачылышына мамлекеттик катчы Досбол Нур уулу, маданият жана маалымат министри Султан Раев жана бир катар тиешелүү жетекчилер катышты. Бул басма үйүнүн жылына жүз миңге чукул китеп чыгаруу мүмкүнчүлүгү бар.
Акыйкатчы институтунан кабарлашкандай жолугушууда өлкөдөгү адам укугунун абалы, саясий кырдаал талкууга алынды. Мындан тышкары Акыйкатчы мурдагы мамлекеттик кызматкерлер - Исмаил Исаковго, Аликбек Жекшенкуловго жана Ишенбай Кадырбековго козголгон кылмыш иштери, тергөөнүн жүрүшү менен тааныштырды. Президент болсо Конституциянын кепили катары тартип коргоо органдары менен сот системасынын ишине кийлигишпей тургандыгын билдирди. Курманбек Бакиев ошондой эле бардыгы укуктук негизде, Кыргызстандын мыйзамдарынын чегинде чечилүүсү зарылдыгын белгиледи.
Акыйкатчы Турсунбек Акун бүгүн ошондой эле өкмөт башчы Игорь Чудинов менен жолугушту. Анда адам укугу жаатындагы маанилүү маселелер тууралуу сөз болду.
"Азыркы кыргызстандыктын бейнесин" коомчулукка жайылтуу башталды
"Кебел" жаштар уюму "азыркы кыргызстандыктын бейнесин" коомчулукка жайылтуу иш чараларын баштады. Алгачкы жаштардын жолугушуу-талкуусу И. Арабаев атындагы Кыргыз мамлекеттик университетинде өткөрүлдү. Студенттер менен жолугушууда "кебелчилер" азыркы кыргызстандыктын бейнесин көрсөтүштү. Алардын баамында азыркы кыргызстандык - бул жигердүү, ыкчам, сабырдуу, кеңири ой табылгалуу жана бир канча тил билген атуул болуусу керек. Башкача айтканда, учурдагы кыргызстандык атуул заманбап талаптарга жооп берүүсү зарыл. Уюм мүчөлөрүнүн пикиринде, жогорудагы бейнеге туура келген жаштардын саны Кыргызстанда көбөйүп жатат. Учурда "Кебел" жаштар уюмунун демилгечилери борбордогу студенттердин арасында жайылтуу иштерин жүргүзүүдө. Апрелдин экинчи жарымынан баштап "Азыркы кыргызстандыктын бейнесин" аймактарда презентациялоо болот.
Кыргызстан ЕврАзЭСтин антикризистик фондуна 1млн. доллар менен кирет
Бул тууралуу каржы министри Марат Султанов маалымат жыйынында билдирди. Россиянын демилгеси менен түзүлгөн фонддун өлчөмү 10млрд. доллардан турат жана анын 8млрд. долларын Россия тарабынан бөлүнөт. Ал каражат кризис маалында жабыр тарта турган мамлекеттердин экономикасына жардам катары колдонулмакчы. Минисрдин айтымында ушул жылдын ортосунда Россия Кыргызстандын 193 млн. доллар карызын кече турган болду, бирок ордуна "Дастан" корпорациясынын 48% жана Бишкекте жайгашкан Россиянын соода өкүлчүлүгүнүн имаратын алмакчы. 2 млрд. доллардан ашык сырткы карыздын көпчүлүк бөлүгү Дүйнөлүк банкка, Азия өнүктүрүү банкына жана Японияга тиешелүү. Министрдин айтымында 2009-жылы биздин республика дүйнөлүк кризистен жана Жаңы салык кодексинин киргизилип жатышынан улам 5 млрд. сом кирешеден кол жууйт. Россиядан келген 150 млн. долларлык грант так ушул дефицитти жабууга жумшалмакчы.
Кыргызстан мусулмандары курултай өткөрөт
Кыргызстан мусулмандарынын Уламалар кеңеши 3-курултайын 25-апрелде өткөрүү чечимин чыгарышты. Курултайда мусулмандар башкармалыгынын отчету угулуп, "Ишеним эркиндиги жана диний уюмдар жөнүндөгү" жаңы мыйзамга ылайык муфтияттын уставына өзгөртүү киргизилет. Аталган курултайга 220 делегат катышышы күтүлүүдө.
Социал-демократтар өз депутатын коргошот
Социал-демократтар партиясынын бараандуу мүчөлөрүнүн бири Иса Өмүркуловго 26-март күнү каржы полициясы тарабынан "Темир жол" башкармалыгын жетектеп турганда казакстандык жарандан пара алган жана мамлекеттик казынага каржылык зыян келтирген" деп кылмыш иши ачылган. Бирок, бул туурасында 2-апрель күнү гана кабардар болгондугун белгилеген ЖКнын депутаты Иса мырза буга чейин да мурдагы иштеген жерин текшерип эле жүрүшкөндүгүн, бир да жолу суракка чакыртышпагандыгын айтып чыкты. Өз депутатынын мындай күнөөлөнүп жаткандыгын бийликтин шайлоо алдындагы күрөштү курчутууга болгон аракетине байланыштырган СДПнын өкүлдөрү атайын билдирүү таратышып, "президент демократиялуу шайлоону каалабай, жарандардын, биринчи кезекте, оппозиция лидерлеринин эркиндиктери менен укуктарын бузуп жатат. Иса Өмүркуловго кысым көрсөтүүгө жол берилбейт" деген жарыяларын жар салып чыгышты.
Замирбек Парманкуловдун таламын Топчуке гана талашып…
2004-жылы болгон окуя боюнча "ээнбаштык кылган" деп жана быйылкы кафедеги чатак боюнча "президенттин наамына акаарат келтирген" деген эки кине менен эки кылмыш иши ачылып, Ош шаарындагы убактылуу кармоочу жайында жаткан Замир Парманкуловдун ачкачылык жарыялагандыгын уксаңыздар керек. Албетте, анын таламын талашып азыркы күндө баягыл эле демократ Топчуке топулдап чуркап жүргөн чагы. Парманкуловдун камалышын анын президенттик шайлоого катышуу ниетин билдиргенине байланыштырган Топчубек мырза "Саясий куугунтукка каршы күрөш" комитетин түзүп, төрт жыл мурунку окуя боюнча кылмыш ишин козгоого экс-депутаттын саясий көз карашы гана түрткү берди деген бүтүмгө келгендигин билдирүүдө.
Аликбек мырза дагы бир ай камакта олтурат
Жекшенкуловдун баш коргоо чарасын өзгөртүүнү сурап адвокаты Нина Зотова соттун бардык баскычтарына кайрылууну көздөп жатат. Кечээ Биринчи май райондук соту өз чечими менен БЭКтин мүчөсү, экс-министр Аликбек Жекшенкуловдун камакта отуруу мөөнөтүн дагы бир айга узартты. Муну оппозиция саясий куугунтук деп саноодо. Экс-министрдин жүздөй тарапкери Биринчи май райондук сотунун алдында Жекшенкуловдун боштондугун талап кылышты эле, райондук прокуратура бул акцияны уюштурдуң деп ошол эле замат "Жарандык коом коррупцияга каршы" укук борборунун башчысы Төлөкан Исмаиловага эскертүү берди.
Жаңы парламенттик шайлоо дейби?
Кыргызстандагы саясий күчтөргө багытталып таратылган кайрылуусунда укук коргоочу уюмдар президенттик шайлоону атайылап тездетүүнү токтотуп, элдин шайлоого укугун кайтарууга президентти чакырган.
Ошондой эле Жогорку Кеңештин депутаттарын мандатын өз каалоосу менен тапшырууга үндөп, буга 2007-жылкы парламенттик шайлоо жыйынтыгы эмгиче чыга электиги, байкоочуларга кысым жасалгандыгы, БШК төрайымы Клара Кабилованын Кыргызстандан качып кеткендиги өңдүү фактылар негиз болот деп айтылат. Кайрылууга "Кылым шамы", "Жарандар Коррупцияга каршы", "Интербилим", "Демократия жана жарандык коом үчүн", "Психикалык саламаттык жана коом" өңдүү бейөкмөт уюмдар кол коюшкан.
Ал эми БШКнын мүчөсү Абдыжапар Бегмаматов парламенттик мөөнөтсүз кайра шайлоо өткөрүүгө негиз жок деп, БШКнын облустук комиссиялардын чечимдеринин негизинде чыгарган тыянагы жана саясий партиялардын арыздарынын негизинде чыккан сот чечимдери 2007-жылкы парламенттик шайлоонун мыйзамдуу өткөндүгүн далилдей тургандыгын айтты.
Каракол шаардык соту Каптагаевдин ишин карайт
Улуу Биримдик партиясынын лидери Эмилбек Каптагаевге Ысык-Көл облусунун губернаторунун орун басары болуп турган мезгилинде кызматынан кыянаттык менен пайдаланды деген кине менен кылмыш иши козголуп, кечээ Каракол шаардык сотунда соттук иш уланды. Эмилбек Каптагаевдин адвокаты Мукар Чолпонбаевдин айтканына караганда күбөлөр сотко келбей сот улам жылып, ушул күнгө чейин келген. Болгону 54 күбөнүн тогузу гана көрсөтмө берген.
► Бул айылда негизинен кыргыз гезиттери
электрондук тиркеме түрүндө жарыяланат.
► Архивге, емейлге жана редакцияга шилтемелер
ошол гезиттин башбарагында берилген.
► Жеке макала жарыялоого буйрутмалар кабыл алынат.
► На сайте публикуются в основном кыргызскоязычные газеты в виде электронных подшивок данных газет.
► Ссылки на архивы, емейл и данные о редакции
указаны на главной странице конкретной газеты.
► Принимаются заказы на публикацию частных статей.
Алган материалга шилтеме бериңиз!
◄ © J.Janyzak, Kyrgyzstan ►
Ссылки на взятые статьи обязательны!